Luka Dončičs

Luka Dončičs (, ; dzimis ) ir profesionāls basketbolists no Slovēnijas, kurš spēlē aizsarga pozīcijā. Kopš 2025. gada februāra viņš pārstāv Nacionālās basketbola asociācijas (NBA) klubu Losandželosas "Lakers", bet no 2018. līdz 2025. gadam bija Dalasas "Mavericks" spēlētājs, ar kuru 2024. gadā sasniedza NBA finālsēriju. Pirms došanās uz NBA Dončičs spēlēja Madrides "Real" sastāvā, ar kuru izcīnīja 2018. gada Eirolīgas čempiontitulu, kļuva gan par Eirolīgas, gan par Final Four vērtīgāko spēlētāju (MVP).

NBA viņš kļuva par 2019. gada Gada debitantu, vairākkārt ticis izvēlēts dalībai NBA Visu zvaigžņu spēlē un piecas reizes iekļauts pirmajā NBA simboliskajā izlasē. 2023.—2024. gada sezonā Dončičs kļuva par NBA rezultatīvāko spēlētāju. Starptautiskajā karjerā viņš ir Slovēnijas izlases dalībnieks, ar kuru kļuva par Eiropas čempionu (EuroBasket 2017) un tika iekļauts turnīra simboliskajā pieciniekā. 2023. gada FIBA Pasaules kausā Dončičs bija turnīra rezultatīvākais spēlētājs un tika izvēlēts turnīra simboliskajā izlasē.

 Agrīnā dzīve un izglītība 
Luka Dončičs dzimis  Ļubļanā, Slovēnijā. Viņa tēvs Saša Dončičs bija profesionāls basketbolists un vēlāk treneris, bet māte Mirjama Poterbina — dejotāja, modele un vēlāk uzņēmēja skaistumkopšanas jomā. 2008. gadā vecāki izšķīrās, un aizgādība tika piešķirta mātei. Sportiskā vide noteica Dončiča agrīno saskari ar basketbolu — viņš bieži apmeklēja tēva spēles un treniņus, kā arī pats bērnībā izmēģināja vairākus sporta veidus, tomēr visvairāk aizrāvās ar basketbolu.

Organizētu treniņu līmenī viņš basketbolu sāka spēlēt ap septiņu gadu vecumu savas skolas Miranas Jarcas pamatskolas () komandā, ātri izceļoties ar spēju spēlēt pret vecākiem pretiniekiem. Drīz pēc tam viņš pievienojās Ļubļanas Union Olimpija (tagad Cedevita Olimpija) jauniešu sistēmai, kur pārsvarā trenējās vecākajās grupās. 2011. gadā ar Olimpija U-14 komandu viņš kļuva par Vasas Intesa Sanpaolo Cup vērtīgāko spēlētāju, bet 2012. gada februārī tika izīrēts Real Madrid U-14 komandai, lai piedalītos Minicopa Endesa turnīrā.

Tajā pašā gadā — 2012. gada septembrī, 13 gadu vecumā — Dončičs parakstīja piecu gadu līgumu ar Real Madrid akadēmiju un pārcēlās uz Spāniju. Viņš dzīvoja kopmītnēs kopā ar citiem jaunajiem sportistiem, turpināja mācības skolā un apguva spāņu valodu, vienlaikus trenējoties vienā no spēcīgākajām basketbola akadēmijām Eiropā. Pateicoties izcilām prasmēm, augumam un spēles izpratnei, Dončičs drīz kļuva par vienu no akadēmijas vadošajiem spēlētājiem, kas pavēra ceļu viņa tālākajai profesionālajai karjerai.

 Klubu karjera 

 Real Madrid 
2012. gada septembrī, 13 gadu vecumā, Luka Dončičs pārcēlās uz Spāniju un parakstīja piecu gadu līgumu ar Real Madrid jaunatnes akadēmiju. Viņš ātri izcēlās dažādos jaunatnes turnīros — 2013./2014. gada sezonā palīdzēja komandai uzvarēt Minicopa Endesa, bet 2015. gadā ar U-18 vienību triumfēja Next Generation Tournament, kur tika atzīts par vērtīgāko spēlētāju.

Savu profesionālo debiju Real Madrid pieaugušo komandas sastāvā Dončičs piedzīvoja  ACB līgas spēlē pret Unicaja Málaga. Viņš laukumā devās 1:28 līdz spēles beigām, realizēja savu pirmo tālmetienu un 16 gadu, 2 mēnešu un 2 dienu vecumā kļuva par jaunāko spēlētāju kluba vēsturē, kas debitējis ACB, kā arī par trešo jaunāko debitantu līgas vēsturē. Laikā no 2015. līdz 2018. gadam Dončičs kļuva par regulāru rotācijas spēlētāju un palīdzēja Real Madrid izcīnīt vairākus titulus — Eirolīgas čempionu titulu (2018), Spānijas čempiontitulus (2015, 2016, 2018), Karaļa kausus (2016, 2017) un FIBA Starpkontinentālo kausu (2015). Viņš bija viens no komandas līderiem 2017./2018. gada sezonā, kad Belgradā Real Madrid finālā ar 85:80 uzvarēja Fenerbahçe Doğuş un kļuva par Eirolīgas čempioni.

Individuāli šis posms iezīmējās ar unikāliem panākumiem. Dončičs kļuva par Eirolīgas sezonas MVP un Final Four MVP, tika iekļauts All-EuroLeague First Team, kā arī divus gadus pēc kārtas (2017, 2018) ieguva EuroLeague Rising Star balvu. ACB līgā viņš 2018. gadā tika atzīts par vērtīgāko spēlētāju (jaunākais laureāts līgas vēsturē) un divas reizes pēc kārtas (2017, 2018) par labāko jauno spēlētāju. Dončiča sniegums Real Madrid sastāvā nostiprināja viņa statusu kā vienam no talantīgākajiem jaunās paaudzes basketbolistiem pasaulē, pavēra ceļu uz 2018. gada NBA draftu un lika pamatus viņa turpmākajai spožajai karjerai.

 Eirolīgas statistika

|-
| style="text-align:left;"| 2015—16
| style="text-align:left;"| Real Madrid
| 12 || 0 || 11.1 || .407 || .313 || .882 || 2.3 || 2.0 || .2 || .3 || 3.5
|-
| style="text-align:left;"| 2016—17
| style="text-align:left;"| Real Madrid
| 35 || 15 || 19.9 || .433 || .371 || .844 || 4.5 || 4.2 || .9 || .2 || 7.8
|-
| style="text-align:left;background:#AFE6BA;"| 2017—18
| style="text-align:left;"| Real Madrid
| 33 || 17 || 25.9 || .451 || .329 || .816 || 4.8 || 4.3 || 1.1 || .3 || 16.0
|- class="sortbottom"
| colspan=2 style="text-align:center;"| Karjera
| 80 || 32 || 21.0 || .443 || .344 || .828 || 4.3 || 3.9 || .9 || .3 || 10.6
|}

 Atzīmēta sezona, kurā kļuva par Eirolīgas čempionu

 ACB līgas statistika

|-
| style="text-align:left;background:#AFE6BA;"| 2014—15
| style="text-align:left;"| Real Madrid
| 5 || 0 || 4.8 || .427 || .333 || .750 || 1.2 || .0 || .0 || .0 || 1.6
|-
| style="text-align:left;background:#AFE6BA;"| 2015—16
| style="text-align:left;"| Real Madrid
| 39 || 0 || 12.9 || .526 || .392 || .708 || 2.6 || 1.7 || .4 || .3 || 4.5
|-
| style="text-align:left;"| 2016—17
| style="text-align:left;"| Real Madrid
| 42 || 11 || 19.8 || .441 || .295 || .785 || 4.4 || 3.0 || .6 || .3 || 7.5
|-
| style="text-align:left;background:#AFE6BA;"| 2017—18
| style="text-align:left;"| Real Madrid
| 37 || 21 || 24.3 || .462 || .293 || .752 || 5.7 || 4.7 || 1.1 || .4 || 12.5
|- class="sortbottom"
| colspan=2 style="text-align:center;"| Karjera
| 123 || 32 || 18.3 || .463 || .310 || .754 || 4.1 || 3.0 || .7 || .3 || 7.8
|}

 Atzīmētas sezonas, kurās kļuvis par ACB līgas čempionu

 NBA karjera 
2018. gada NBA draftā izraudzīts ar 3. numuru, spēlētāju izvēlējās Atlantas "Hawks", bet uzreiz drafta dienā viņš tika aizmainīts uz Dalasas "Mavericks" pret 5. drafta izvēli — Trē Jangu ("Mavericks" pievienoja arī nākamās sezonas pirmās kārtas drafta izvēli). 2018.—2019. gada sezonā debitēja NBA. Sezonas noslēgumā atzīts par labāko debitantu.

Vasarā komandai pievienojās latviešu basketbolists Kristaps Porziņģis, savukārt L. Dončičs veiksmīgi sāka savu otro sezonu NBA, tostarp ralizējot iespaidīgus tripple-double virknē spēļu un uzstādot daudzus rekordus starp spēlētājiem, kas nav sasnieguši 21 gada vecumu. 3. decembrī L. Dončičs tika nosaukts par Rietumu konferences Mēneša labāko spēlētāju novembrī, kļūstot par jaunāko spēlētāju, kas tādu atzinību saņēmis kopš 2001. gada, kad balva tiek pasniegta konferenču labākajiem spēlētājiem. Šajā sezonā L. Dončičs nopelnīja savu pirmo dalību NBA Visu zvaigžņu spēlē, bet sezonas noslēgumā tika iekļauts līgas simboliskajā pirmajā izlasē. COVID-19 pandēmijas ietekmētajā sezonā L. Dončičs piedzīvoja savu NBA izslēgšanas spēļu debiju, kur sīvā cīņā komanda pirmajā kārtā piekāpās Losandželosas "Clippers" (2—4).

2021. gada 12. februārī L. Dončičs aizvadīja savu karjeras rezultatīvāko spēli, gūstot 46 punktus (kā arī 12 rezultatīvas piespēles un 8 atlēkušās bumbas) uzvarā pār Ņūorleānas "Pelicans" (143:130). 1. maija uzvarētā spēlē pret Vašingtonas "Wizards" (125:124) L. Dončičs sasniedza tripple-double 31 punkts, 12 atlēkušās bumbas un 20 rezultatīvas piespēles (karjeras rekords), kļūstot par tikai ceturto spēlētāju NBA vēsturē, kas vienā spēlē ticis pie 30 punktiem un 20 piespēlēm pēc Oskara Robertsona, Medžika Džonsona un cita šīs spēlēs dalībnieka Rasela Vestbruka. NBA izslēgšanas spēlēs "Mavericks" otro sezonu pēc kārtas sīvā cīņā pirmajā kārtā piekāpās Losandželosas "Clippers" (3—4).

2021. gada augustā L. Dončičs parakstīja jaunu līgumu ar "Mavericks", kas paredzēja 207 miljonu dolāru lielu atalgojumu laika posmā līdz 2027. gadam un bija lielākais līgums NBA vēsturē, ko noslēdzis kāds spēlētājs, kā sava pirmā līguma turpinājumu (rookie extension).Mavericks sign Luka Doncic to $207 million contract extension nba.com 2021.—2022. gada sezonā L. Dončičs ar "Mavericks" pirmo reizi pārvarēja NBA izslēgšanas spēļu pirmo kārtu, pieveicot Jūtas "Jazz" (4—2), bet pēc tam sasniedza arī Rietumu konferences finālsēriju, kurā spēlēja pret Goldensteitas "Warriors" (konferences pusfinālā "Mavericks" septiņu spēļu sērijā (4—3) pieveica līgas regulārās sezonas čempionus Fīniksas "Suns").

2022. gada 27. decembrī L. Dončičs aizvadīja vienu no karjeras produktīvākajām spēlēm, gūstot 60 punktus un 21 atlēkušās bumbas (karjeras rekordi) uzvarētā spēlē (126:121) pret Ņujorkas "Knicks", kas bija arī rezultatīvākā spēle, kādu aizvadījis kāds "Mavericks" spēlētājs. 2024. gada 26. janvārī L. Dončičs uzlaboja savu un kluba vienas spēles rezultativitātes rekordu līdz 73 punktiem, spēlē, kurā "Mavericks" pārspēja Atlantas "Hawks" ar 148—143.

2023.—2024. gada sezonā "Mavericks" uzvarēja Rietumu konferencē, lai gan bija tikai 5. vietā pēc regulārā čempionāta, un L. Dončičs pirmo reizi karjerā nokļuva NBA finālsērijā.

2025. gada 2. februārī Dončičs kopā ar Maksi Kleberu un Markīfu Morisu tika aizmainīts uz Losandželosas "Lakers" apmaiņā pret vienu no "Lakers" līderiem Entoniju Deivisu, kā arī Maksu Kristiju un 2029. gada pirmās kārtas drafta izvēli, vienlaikus nosūtot Džeilenu Hudu-Šifino un 2025. gada otrās kārtas drafta izvēli un Jūtas "Jazz", kura arī ieguva 2025. gada otrās kārtas drafta izvēli no "Mavericks". Darījums tiek uzskatīts par vienu no nozīmīgākajiem un negaidītākajiem NBA vēsturē, un tā ir pirmā reize, kad sezonas laikā viens pret otru tika apmainīti divi dominējoši līgas spēlētāji. "Mavericks", kas uzsāka darījumu, izpelnījās smagu kritiku par sava franšīzes spēlētāja aizmainīšanu, savukārt kluba ģenerālmenedžeris Niko Harisons aizstāvēja darījumu, norādot: "Es uzskatu, ka aizsardzība uzvar čempionātos."

 Regulāro sezonu statistika

|-
| style="text-align:left;"| 
| style="text-align:left;"| Dallas Mavericks
| 72 || 72 || 32.2 || .427 || .327 || .713 || 7.8 || 6.0 || 1.1 || .3 || 21.2
|-
| style="text-align:left;"| 
| style="text-align:left;"| Dallas Mavericks
| 61 || 61 || 33.6 || .463 || .316 || .758 || 9.4 || 8.8 || 1.0 || .2 || 28.8
|-
| style="text-align:left;"| 
| style="text-align:left;"| Dallas Mavericks
| 66 || 66 || 34.3 || .479 || .350 || .730 || 8.0 || 8.6 || 1.0 || .5 || 27.7
|-
| style="text-align:left;"| 
| style="text-align:left;"| Dallas Mavericks
| 65 || 65 || 35.4 || .457 || .353 || .744 || 9.1 || 8.7 || 1.2 || .6 || 28.4
|-
| style="text-align:left;"| 
| style="text-align:left;"| Dallas Mavericks
| 66 || 66 || 36.2 || .496 || .342 || .742 || 8.6 || 8.0 || 1.4 || .5 || 32.4
|-
| style="text-align:left;"| 
| style="text-align:left;"| Dallas Mavericks
| 70 || 70 || 37.5 || .487 || .382 || .786 || 9.2 || 9.8 || 1.4 || .5 || style="background:#CFECEC;"|33.9*
|-
| style="text-align:left;" rowspan=2| 
| style="text-align:left;"| Dallas Mavericks
| 22 || 22 || 35.7 || .464 || .354 || .767 || 8.3 || 7.8 || 2.0 || .4 || 28.1
|-
| style="text-align:left;"| Los Angeles Lakers
| 28 || 28 || 35.1 || .438 || .379 || .791 || 8.1 || 7.5 || 1.6 || .4 || 28.2
|- class="sortbottom"
| style="text-align:center;" colspan="2"| Karjera
| 450 || 450 || 34.9 || .468 || .350 || .751 || 8.6 || 8.2 || 1.2 || .5 || 28.6
|- class="sortbottom"
| style="text-align:center;" colspan="2"| Visu zvaigžņu spēles
| 5 || 4 || 23.1 || .412 || .292 ||  || 2.6 || 5.4 || .2 || .0 || 7.0
|}

 Izslēgšanas spēļu statistika

|-
| style="text-align:left;"| 2020
| style="text-align:left;"| Dallas Mavericks
| 6 || 6 || 35.8 || .500 || .364 || .656 || 9.8 || 8.7 || 1.2 || .5 || 31.0
|-
| style="text-align:left;"| 2021
| style="text-align:left;"| Dallas Mavericks
| 7 || 7 || 40.1 || .490 || .408 || .529 || 7.9 || 10.3 || 1.3 || .4 || 35.7
|-
| style="text-align:left;"| 2022
| style="text-align:left;"| Dallas Mavericks
| 15 || 15 || 36.8 || .455 || .345 || .770 || 9.8 || 6.4 || 1.8 || .6 || 31.7
|-
| style="text-align:left;"| 2024
| style="text-align:left;"| Dallas Mavericks
| style="background:#cfecec;"|22* || style="background:#cfecec;"|22* || 40.9 || .446 || .322 || .765 || 9.5 || 8.1 || 1.9 || .4 || 28.9
|-
| style="text-align:left;"| 2025
| style="text-align:left;"| Los Angeles Lakers
| 5 || 5 || 41.6 || .452 || .348 || .891 || 7.0 || 5.8 || 1.0 || .6 || 30.2
|- class="sortbottom"
| style="text-align:center;" colspan="2"|Karjera
| 55 || 55 || 39.2 || .461 || .347 || .737 || 9.2 || 7.8 || 1.6 || .5 || 30.9
|}

* Labākais rādītājs līgā

 Karjera nacionālajās izlasēs 
2014. gadā L. Dončičs spēlēja Slovēnijas U-16 izlasē, taču turnīru nebeidza ceļa savainojuma dēļ.

Debitēja Slovēnijas nacionālās pieaugušo izlases sastāvā 2016. gadā tikai 17 gadu vecumā. Jau gadu vēlāk 2017. gada Eiropas čempionātā L. Dončičs palīdzēja valstsvienībai izcīnīt pirmo čempiontitulu vēsturē, būdams viens no komandas līderiem (līdzās Goranam Dragičam) un spēlētājs tika iekļauts turnīra simboliskajā izlasē.

Slovēnijas izlase kvalificējās dalībai 2020. gada vasaras olimpiskajām spēlēm, kvalifikācijas turnīrā Kauņā izšķirošajā spēlē pārspējot Lietuvas izlasi (L. Dončičs šajā spēlē guva 31 punktu. 11 atlēkušās bummbas un 13 rezultatīvas piespēles). Olimpiskais turnīrs, kas notika 2021. gadā Tokijā, bija Slovēnijas komandas debija olimpiādē, un komandai, parādot lielisku spēli, izdevās sasniegt pusfinālu, kurā tā ar tikai viena punkta starpību piekāpās Francijai (89:90). Spēlē par bronzas medaļām tika piedzīvots zaudējums Austrālijas izlasei (93:107). L. Dončičs bija neapšaubāms komandas līderis (Slovēnijas izlasē nebija iekļauts neviens cits NBA spēlējošs basketbolists). Spēlē pret Argentīnu viņš guva 48 punktus, kas bija otrais augstākais punktu skaits, ko kāds spēlētājs ir guvis vienā spēlē olimpiskajā turnīrā, atpaliekot tikai no brazīlieša Oskara Šmita 1988. gada Seulas olimpiādē.

2023. gada FIBA Pasaules kausā L. Dončičs bija turnīra rezultatīvākais spēlētājs, gūstot vidēji 27 punktus spēlē un turnīra noslēgumā tika iekļauts simboliskajā izlasē, bet Slovēnijas izlase čempionātu noslēdza 7. vietā.

 Atsauces 

 Ārējās saites 

Kategorija:1999. gadā dzimušie
Kategorija:Slovēnijas basketbolisti
Kategorija:Dalasas "Mavericks" spēlētāji
Kategorija:Losandželosas "Lakers" spēlētāji
Kategorija:Eiropas čempioni basketbolā
Kategorija:Slovēnijā dzimušie
Kategorija:2020. gada vasaras olimpisko spēļu dalībnieki